Teqqim teḥdayt-nni waḥdes, tuɣal d tagugamt, yiwen wass iɛedda-d umsebrid yufa-tt-id akken ur tneṭṭaq ara, teḥzen, yeqqim yettɛac yid-s, yuɣal yezweǧ yid-s, yesɛa yid-s sin n yeqrar, asmi mdan ssebɛa n yiseggasen argaz yuɣal yesɛa idrimen, yekker ad yezweǧ, ihi assni ara d-teddu teslit i laḥqen ssebɛa-nni n yiseggasen, iga wergaz-nni tameɣra yewwi-ttid, tiweḍ-d teslit-nni ɣer tewwurt, tufa-d takna-as ɣer tewwurt, tebren teggugamt taxxatemt-nni wwḍen-d watmaten-is, tenṭeq teslit-nni tenna-as : «Wexxar ad ɛeddiɣ agugem ur nenṭiq ».